fi fi fi fi pl fi da fi fi nds fr ceb fi pl fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Terveystieteiden maisteriohjelmat ja opintojen suorittaminen ennen hakua avoimessa — Jyväskylän yliopiston avoin yliopisto
Oletko suorittanut AMK- tai opistoasteen tutkinnon liikunta-, sosiaali- tai terveysalalta? Voit hakea aiemman tutkintosi perusteella maisteriopintoihin Jyväskylän yliopiston Liikuntatieteelliseen tiedekuntaan.
Voit suorittaa terveystieteiden maisterin tutkinnon fysioterapian, gerontologian ja kansanterveyden, liikuntalääketieteen tai terveyskasvatuksen maisteriohjelmassa. Tarkista maisteriohjelmakohtaiset hakukelpoisuusvaatimukset kunkin ohjelman valintaperusteista.
Usein kysyttyä terveystieteiden maisteriohjelmiin tähtäävistä opinnoista
Haku ja opiskelijavalinta liikuntatieteellisen tiedekunnan maisteriohjelmiin
Huom. JYU:n terveystieteiden maisteriohjelmien kevään 2023 yhteishakua koskevat valintaperusteet julkaistaan lokakuussa 2022. Tutustu valintaperusteisiin ja hakijalle suunnattuihin ohjeisiin tuolloin huolellisesti ja huomioi niissä mainitut asiat opintojesi suunnittelussa.
Liikuntatieteellisen tiedekunnan maisteriohjelmiin haetaan korkeakoulujen kevään yhteishaussa (seuraava haku ilmoitetaan Opintopolku.fi-palvelussa). Aloituspaikkoja on kevään 2022 yhteishaussa 12–14 maisteriohjelmasta riippuen.
Valtaosa aloituspaikoista täytetään valintakoemenestyksen perusteella. Lisäksi jokaiseen maisteriohjelmaan valitaan hakupapereiden perusteella enintään 4 opiskelijaa (soveltuvan yliopistollisen korkeakoulututkinnon sekä avoimen yliopiston väylän opinnot suorittaneet hakijat).
Lue tästä maisteriohjelmien valintaperusteet ja hakuohjeet.
Jos sinulla on kysyttävää maisteriohjelmien opiskelijavalintaan liittyen, voit ottaa yhteyttä Liikuntatieteellisen tiedekunnan yhteyshenkilöihin.
Nopeuta valmistumistasi avoimen opinnoilla
Avoimessa yliopistossa voit suorittaa valitsemasi maisteriohjelman opintoja. Voit suorittaa terveystieteiden opintoja, viestintä- ja kieliopintoja sekä jonkin valinnaisen opintokokonaisuuden. Opiskelemalla kehität akateemisia taitojasi, kuten tieteellistä ajattelua ja lähdekriittisyyttä ja nopeutat opintojen valmistumista. Jos suoritat kaikki avoimen yliopiston väylän edellyttämät opinnot, voit hakea maisteriohjelmaan suorittamiesi opintojen perusteella (katso valintaperusteet -> haku hakupapereiden perusteella).
Fysioterapia ja terveystieteiden opettajankoulutus (fysioterapia)
Tutustu syyskuussa 2022 pidetyn perehdytystilaisuuden materiaaliin (PDF).
Terveystieteiden opiskelu avoimessa yliopistossa
Aloita opiskelu valitsemasi maisteriohjelman täydentävistä opinnoista ja yleisopinnoista (laajuus lukuvuoden 2022–2023 opetussuunnitelmassa 20–48 opintopistettä maisteriohjelmasta riippuen) sekä kieliopinnoista. Opintojen suoritustavat vaihtelevat. Osan opintojaksoista voi suorittaa etäopiskellen ja osaan sisältyy pakollista lähiopetusta jota järjestämme Jyväskylässä ja Helsingissä.
Jos tavoitteenasi on suorittaa avoimen yliopiston väylän opinnot ja osallistua suoritettujen opintojen perusteella tapahtuvaan opiskelijavalintaan, varaa opintojen suorittamiseen aikaa opintojen aloitusajankohdasta riippuen noin 1,5-2 vuotta.
Maisterintutkinnon suorittaminen  Jyväskylän yliopiston liikuntatieteellisessä tiedekunnassa
Jos sinut valitaan maisteriohjelmaan, opiskelu Liikuntatieteellisen tiedekunnan tutkinto-opiskelijana alkaa hakua seuraavana syksynä. Maisteritutkinnon (laajuus 120 opintopistettä) suorittaminen vie aikaa päätoimisesti opiskellen noin 2-2,5 vuotta.
Opiskeluun sisältyy lähiopetusta Jyväskylässä. Tutkinto-opiskelijana voit kuitenkin aikatauluttaa opintoja siten, että valtaosa läsnäoloa vaativista kursseista ajoittuu yhdelle opiskeluvuodelle.
Terveystieteiden maisterin tutkintoon sisältyvät opinnot (OPS 2020−2023)
Lisätietoa Liikuntatieteellisen tiedekunnan oppiaineista ja tutkimusaloista
Kysy ilmoittautumisesta, opintomaksuista ja -oikeudesta opintopalveluistamme:
Kysy opintosisällöistä, suoritustavoista ja tutkintotavoitteisesta opiskelusta yliopistonopettajalta:
Heli Tyrväinen (aineopinnot ja tutkintotavoitteinen opiskelu)
Heikki Kivistö (kuntoutuksen opinnot, metodiopinnot ja tutkintotavoitteinen opiskelu, fysioterapia ja liikuntalääketiede)
Päivi Eskola (tutkintotavoitteinen opiskelu, gerontologia ja kansanterveys)
Kysy ilmoittautumisesta, opintomaksuista ja -oikeudesta opintopalveluistamme:
Kysy opintosisällöistä, suoritustavoista ja tutkintotavoitteisesta opiskelusta yliopistonopettajalta:
Heli Tyrväinen (aineopinnot ja tutkintotavoitteinen opiskelu)
Heikki Kivistö (kuntoutuksen opinnot, metodiopinnot ja tutkintotavoitteinen opiskelu, fysioterapia ja liikuntalääketiede)
Päivi Eskola (tutkintotavoitteinen opiskelu, gerontologia ja kansanterveys)
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice